Jean-Yves Le Drian

Jean-Yves Le Drian, ganet d'an 30 Mezheven 1947 en Oriant, zo ur politikour breton ezel eus ar Strollad Sokialour Gall. Maer an Oriant eo bet ha kannad korn-bro an Oriant ivez. Bet eo ivez sekretour-Stad evit ar mor e 1992. Dilennet e oa bet e penn kuzul-rannvro Breizh e 2004 goude bezañ en em glevet gant an ekologourien hag an UDB. Ar Prezidant kentañ a-gleiz eo evit Breizh.

 Dileuridigezhioù 
 03/04/1978 - 22/05/1981 : kannad
 02/07/1981 - 01/04/1986 : kannad
 14/03/1983 - 12/03/1989 : maer an Oriant (Mor-Bihan)
 02/04/1986 - 14/05/1988 : kannad
 13/06/1988 - 17/06/1991 : kannad
 24/03/1989 - 18/06/1995 : maer an Oriant
 18/05/1991 - 02/04/1992 : sekretour-stad ar mor (dindan ministr an aveiñ, al lojeiz, an dezougen hag an egor)
 25/06/1995 - 18/03/2001 : ezel eus kuzul-kêr an Oriant
 25/06/1995 - 30/03/1998 : maer an Oriant
 01/06/1997 - 18/06/2002 : kannad
 16/03/1998 - 01/08/2002 : ezel eus kuzul-rannvro Breizh
 19/03/2001 - 30/04/2004 : ezel eus kuzul-kêr an Oriant
 02/04/2004 - 29/06/2012 : prezidant kuzul-rannvro Breizh
 16/05/2012 - 10/5/2017 : ministr an Difenn
 18/12/2015 - 2/6/2017 : prezidant kuzul-rannvro Breizh
 abaoe 17/5/2017 : ministr Europa hag an Aferioù estren

 Labour evit ar yezh 
 Lakaet en doa votiñ d'ar 14 a viz Kerzu 2004 un destenn diwar-benn politikerezh ar yezh e Rannvro BreizhAn destenn.
D'ar 26 a viz Genver 2005, en doa klasket lakaat da dremen un is-mennad (n°41) savet gantañ ha Marylise Le Branchu, da mennad (n°12) Marc ar Fur ha François Bayrou evit anavezout ar yezhoù rannvro er Vonreizh c'hall Rentañ kont an diviz.
E miz Kerzu 2006 e oa bet o votiñ e parlamant Paris evit ur mennad savet gant kannad UMP (tu dehoù gall) Loudieg, Marc ar Fur, evit anavezout ar yezhoù rannvro er Vonreizh c'hall, ne ouezer ket petra en doa votet.
 Evit ar wezh kentañ biskoazh a-berzh ur strollad politikel gall, en deus lakaet Jean-Yves an Drian treiñ lec'hienn Internet e gabalerezh evit dilennadeg rannvro 2010 e brezhoneg. (s.o. ar rubrikenn liammoù diavaez).

 Frañmasonerezh 
E meur a gelaouenn c'hall ez eus bet anv eus e ezeladur er Grand Orient de FranceLe nouveau pouvoir des francs-maçons, Vincent Nouzille, Le Figaro.fr, 7 décembre 2012Le vrai pouvoir des francs-maçons, Ottenheimer Ghislaine, L'Express.fr, 2 avril 1998"Ces franc-maçons qui nous gouvernent", Nouvel Observateur, 06 janvier 2013. Hervez Philippe Guglielmi, bet Mestr Meur ar Grand Orient de France, e vefe bet ur maçon très fidèleLénaïg Bredoux ha Clément Fayol, « Les réseaux africains de Manuel Valls », Mediapart, 18 Genver 2016.. Morse n'en deus bet c'hoantaet Jean-Yves Le Drian komz eus e gredennoùhttp://www.lepoint.fr/presidentielle/les-petits-secrets-de-jean-yves-le-drian-07-12-2016-2088574_3121.php.

Katalonia
E Gwengolo 2017, evel ministr gall an Aferioù estren, e oa a-unan gant ar gouarnamant spagnol a-enep referendom Katalonia « El govern francès es posiciona a favor d’“una Espanya forta i unida” », El Punt, 25 Gwengolo 2017.

 Notennoù 

 Liammoù diavaez 

  Lec'hienn Jean-Yves an Drian da-geñver ar c'habalerezh evit dilennadeg rannvro 2010 e brezhoneg.

Rummad:An Oriant
Rummad:Politikourien Breizh
Rummad:Parti Socialiste (Frañs)
Rummad:Renaissance (strollad politikel)
Rummad:Kannaded Breizh
Rummad:Ganedigezhioù 1947